Potaka TamaHon TAMA POTAKA (Associate Minister of Housing (Social Housing)): E tū ana ahau e taku piki amokura me te mihi ki ngā raruraru ngā āwangawanga e tae mai nei i aku hoa whanaunga kei tērā taha o te Whare. Me te mea nei e tautoko ana au i ngā mahi a te Manu Pīhopa nānā anō i kawe mai i tēnei pire i tēnei wā ki te tēpu e kōrerotia nei ā kei mua i a tātou.Me te whakatuarā hoki i a ia me tōna kāhui a Minita Tararā me Minita Paraone e noho nei ki te kawe mai i tēnei pire ki tua o ēnei komiti whakahaere. Me te mihi anō ēnei āhuatanga. Koinei hoki i whakaritea mai ki te mahere kotahi rau rā kia whakatere kia whakahutihuti anō i te haere o ēnei momo take ki runga i ngā whenua me ngā moana o Aotearoa-Niu Tīreni. Me te mea nei nōku te whiwhi kia kawe mai au i Te Papa Atawhai me Te Arawhiti ki ēnei kōrero me tā rātou tautoko ki te anga whakamua.Āna! Āna! Kua kitea hoki i roto i ngā tohutohu me ngā pepa e tautoko ana Te Papa Atawhai me Te Arawhiti me tō rātou hiahia kia whakahaumarutia hoki ngā take taunga Tiriti i roto i te ture ā ko wai ka hua ko wai ka mōhio engari kei roto hoki i ngā pire te whakatau te oati hoki o tō mātou Kāwanatanga haumi ka tū toka kia tū tika kia tū māia hoki ngā whakataunga Tiriti i roto i tēnei pire. Nā reira kei te pakanga tonu ētehi kāore e kore engari koinei pea hei āta whakamataara i te hinengaro hei āta whakamīharo hoki i tā koutou e tohe nei ki taku i wheako atu ki te kamupene o Tainui.Ko tā mātou e rima tau e whakapau kaha ana i te pūtea ki te whakatārewa i te kaupapa mō Ruakura ki te kawe hoki i ngā uaratanga o tō tātou iwi o Waikato-Tainui ki te whakatū whekeretere ki te whakatū whare kaitā ki reira tū ai hei Logistics Centre ki reira. Engari ko te patu parāoa ko te taiaha me te tewhatewha o te Karauna ko te RMA. Nā te kaunihera tērā kaupapa i whakatōmuri kia toru tau kia rima tau kia toru miriona tāra a Tainui i whakapau i te mea nā te mea nā te kaunihera hoki i paopao hoki i te anga whakamua mō tērā kaupapa nā te RMA te take. Ehara i te mea nā te Fast Track Consent ehara i te mea nā ngā uaratanga o te iwi engari nā te RMA me te kaunihera me te RMA i tōmuri ai i pōturi rawa te whakatere i tērā waka.Nā reira ki ahau nei ki ahau nei kua kite i ngā piki me ngā heke o te RMA—tōna pai engari tōna kino hoki me tērā wheako i roto i te iwi e tau nei a Waikato-Tainui. Ko te mutunga kē mai nei o te kūare tērā āhuatanga te rironga mā te RMA te whakapōturi i te anganga whakamua a ngā iwi me ngā ohu o ngā iwi. Nā reira ko tāku ki Whare nei kaua e riro mā te tū a te ture ki te kakī o te kamupene Māori. Āe e tika ana te kōrero kia whakatau tika ngā āhuatanga ki te taiao ā te āhuatanga ki ngā mahi ohu ngā mahi whai pūtea engari kaua e riro mā te RMA e patu te anga whakamua o ngā iwi. Nui ngā tēpa hāpiapia whero e whakahaukoti nei i te anga whakamua mō ngā pā wai ngā pā ika me ngā pā hikohiko. E hoa! He pōturi rawa te whenua nei ka pōhara katoa tātou ka makariri kē ngā kāinga.Te Papa Atawhai kei te tautoko kei te tautoko i te anganga whakamua. Āe e kī ana te kōrero e ono tekau orāu o ngā whenua o Te Papa Atawhai kāore i te whai kaha i ngā āhuatanga o te taiao kia riro mā tēnei kaupapa e whakatārewa. Engari whā tekau ōrau ngā whenua o Te Papa Atawhai kua rāhuitia kua taea te aha. Kua rāhuitia ki tēnei pire ka whakahaumarutia hoki ki ngā kararehe me ngā tamariki a Tāne me Hineahuone ki ērā whā tekau ōrau.Te Arawhiti ko tā rātou me ngā kāhui rangatira a ngā iwi kia whakahaumarutia ngā take o ngā whakataunga Tiriti—e tautoko ana. Kei roto i ngā whārangi me ngā kōrero o te kaupapa nei o te pire nei e kitea ana kei ia taumata whakahaere kei ia taumata whakatau me toro atu te kaitono me ngā Minita me te panel nei ki ngā Māori ki ngā iwi ki ngā hapū āta wānangatia te anga whakamua. Kaua e pōhēhē mā te kōrero noa iho e āta whakatinana hoki i ngā uaratanga o ngā iwi. Tēnā tātou katoa.[I rise Mr Speaker to acknowledge the challenges and trepidations that have come from my friendly relatives on that side of the House. And I support the work of Minister Bishop who brought this bill before us at this time to the table that we are speaking about that is before us.I must support he and his team Minister Jones and Minister Brown who will bring this bill beyond this committee. I must acknowledge this. This is why it was included in the 100-day programme was put into place to speed up to hasten the process of these kinds of issues that are upon the oceans of Aotearoa New Zealand. And what's more it is my honour to bring in the Department of Conservation and Te Arawhiti into these discussion with their support to progress.Indeed! Indeed! We have seen in the advice and in the papers that the Department of Conservation and Te Arawhiti and their desire to safeguard as well the Treaty settlement claims in the legislation and who knows what will happen but within the bill is the decision and the oath of our coalition Government that we stand strong. The Treaty settlement claims will stand strong will stand true will stand brave in this bill. And so some will still battle without a doubt but this may be the thing that alerts the mind and brings one to admire that which you are arguing with respect to my experience with the company of Tainui.Our view is that five years' worth of money has been exhausted to delay the Ruakura initiative and to carry the values of our tribe of Waikato-Tainui in establishing factories and to establish large buildings there such as a logistics centre there. But the whalebone club and the long staffs of the Crown are the Resource Management Act (RMA). It was the council that slowed down that initiative for three years for five years expending $3 million from Tainui because the council also impacted the moving forward of that initiative and the RMA was the reason. It was not because of the fast-track consent it was not the values of the tribe but it was the RMA the council and the RMA who slowed down that ship.And so to me we have seen the ups and downs of the RMA—its advantages but also its disadvantages and that experience within the iwi that presents here Waikato-Tainui. That situation is the epitome of ignorance to let the RMA slow down the moving forward of the tribe and the boards and committees of the tribe. So I say to this House don't let a law stand on the throat of the Māori companies. Yes it is true we must correctly decide the conditions of the environment the conditions of the working groups money-making opportunities but don't let the RMA negatively affect the progress of the tribes. There is lots of red sticky tape that is preventing the moving forward for water plants fishing plants and hydro-electricity plants. My friends! This country is too slow and we will all be poor and houses will be cold.The Department of Conservation supports the moving forward. Yes it is said that 60 percent of Department of Conservation land is not strictly complying with environmental conditions and this is what is delaying it. But 40 percent of the Department of Conservations land has been put aside and nothing can be done with it. It has been put aside for this bill and will be protected for animals and the creatures of Tāne and Hineahuone in that 40 percent.With regards to Te Arawhiti and the leaders of tribes their view is that the Treaty settlements issues be safeguarded—agreed. In the pages and discussion of this initiative of the bill it can be seen that at every management level at every decision-making level the applicant and Ministers and the panel must make contact with Māori with iwi and with hapū to discuss in-depth the way forward. Do not think mistakenly that by mere discussion the values of the tribe will be realised. I thank us all.]